**Ministru kabineta rīkojuma projekta “Grozījumi Ministru kabineta 2017. gada 24. janvāra rīkojumā Nr. 32 “Par finansējuma piešķiršanu Ķeguma novada domei pašvaldības autoceļa “Lielvārde–Misiņi” tehniskā projekta aktualizācijai un autoceļa rekonstrukcijai”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts šo jomu neskar. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likuma “Par valsts budžetu 2018. gadam” 64. pants. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2017. gada 24. janvāra rīkojumu Nr. 32 “Par finansējuma piešķiršanu Ķeguma novada domei pašvaldības autoceļa “Lielvārde–Misiņi” tehniskā projekta aktualizācijai un autoceļa rekonstrukcijai”, lai turpinātu Ķeguma novada domei (turpmāk – pašvaldība) piederoša autoceļa rekonstrukciju, kas nepieciešama Nacionālo bruņoto spēku Gaisa spēku aviācijas bāzes “Lielvārde” turpmākajai attīstībai, pašvaldībai no Aizsardzības ministrijas (turpmāk – AM) budžeta tika novirzīts finansējums: 2017. gadā – 400 000 *euro* apmērā, 2018. gadā – 200 000 *euro* apmērā.  Saskaņā ar pašvaldības š. g. 4. jūnija vēstulē Nr. KNP7-2/18/448 “Par autoceļa “Lielvārde–Misiņi” rekonstrukciju” un 19. jūnija vēstulē Nr. KNP7-2/18/488 “Par autoceļa “Lielvārde–Misiņi” rekonstrukcijas izmaksu precizēšanu” minēto ir noslēdzies izsludinātais atklātais konkurss “Ķeguma novada pašvaldības ceļa “Lielvārde–Misiņi” brauktuves seguma atjaunošana” un autoceļa “Lielvārde–Misiņi” rekonstrukcijas projekta kopējās izmaksas sastāda 855 978,02 *euro*. Tādējādi pašvaldība lūdz izskatīt iespēju piešķirt 2018. gadā papildu nepieciešamo finansējumu 255 978,02 *euro* apmērā.  MK rīkojuma projekts “Grozījumi Ministru kabineta 2017. gada 24. janvāra rīkojumā Nr. 32 “Par finansējuma piešķiršanu Ķeguma novada domei pašvaldības autoceļa “Lielvārde–Misiņi” tehniskā projekta aktualizācijai un autoceļa rekonstrukcijai”” paredz finansējuma novirzīšanu no AM 2018. gada budžeta 255 979 *euro* apmērā autoceļa “Lielvārde–Misiņi” tehniskā projekta aktualizācijai un autoceļa rekonstrukcijai.  AM noslēgs vienošanos ar pašvaldību par papildus piešķirto finansējumu 255 979 *euro* apmērā, nosakot, ka apmaksa tiks veikta tikai pēc apstiprinātā līdzfinansējuma apgūšanas un būvdarbu 1. kārtas īstenošanas, paredzot piešķirtā finansējuma izlietojuma kontroli, kā arī pašvaldības atbildību par grāmatvedības datu pareizību un finanšu līdzekļu izlietojumu atbilstoši plānotajam. |
| 3. | Projekta izstrādē iesaistītās institūcijas un publiskas personas kapitālsabiedrības | Aizsardzības ministrija, Valsts aizsardzības militāro objektu un iepirkumu centrs un Ķeguma novada dome |
| 4. | Cita informācija | Izdevumus paredzēts segt no Aizsardzības ministrijas budžeta programmas 33.00.00 “Aizsardzības īpašumu pārvaldīšana” 2018. gada budžetā plānotajiem finanšu resursiem, samazinot izdevumus pamatkapitāla veidošanai un palielinot izdevumus kapitālo izdevumu transfertiem 255 979 *euro* apmērā. Izdevumu samazinājums pamatkapitāla veidošanai ir veikts, jo ir pārskatīti un aktualizēti būvniecības grafiki, kā arī noslēgto līgumu summas ir mazākas, nekā bija plānotas. Minētais izdevumu samazinājums pamatkapitāla veidošanai neradīs ietekmi uz turpmākajiem gadiem. |

|  |  |
| --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | |
| Projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Aizsardzības ministrija,Valsts aizsardzības militāro objektu un iepirkumu centrs un Ķeguma novada dome |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Aizsardzības ministrs Raimonds Bergmanis

L. Platace, 67335103

[Liene.Platace@mod.gov.lv](mailto:Liene.Platace@mod.gov.lv)